Osnovna škola Kloštar Podravski, 1. svibnja 50, 48 362 Kloštar Podravski, OIB: 45940994122, koje zastupa ravnatelj, Mirko Šandrovčan (u daljnjem tekstu: Naručitelj)

i

\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_\_\_, OIB:\_\_\_\_\_\_\_\_\_\_\_\_\_ (u daljnjem tekstu: Isporučitelj) na temelju postupka Jednostavne nabave 1/23 JDN zaključili su slijedeći

**UGOVOR**

**o jednostavnoj nabavi udžbenika obveznih i izbornih predmeta te udžbenika za učenike s teškoćama za školsku godinu 2023./2024.**

Članak 1.

Predmet ovog Ugovora je nabava i isporuka udžbenika obveznih i izbornih predmeta te udžbenika za učenike s teškoćama za školsku godinu 2023./2024. za potrebe Naručitelja sukladno Pozivu na dostavu ponuda u postupku jednostavne nabave udžbenika obveznih i izbornih predmeta te udžbenika za učenike s teškoćama za školsku godinu 2023./2024. KLASA: 406-03/23-02/01, URBROJ: 2137-38-23-3 od dana 06. srpnja 2023. godine i Odluci o odabiru KLASA: 406-03/23-02/01, URBROJ: 2137-38-23-\_ od dana \_\_\_\_\_\_\_\_\_\_\_\_\_ 2023. godine u svemu prema ponudi od dana \_\_\_\_\_\_\_\_\_\_\_\_\_ 2023. godine i ponudbenom troškovniku. Ponuda i ponudbeni troškovnik se nalaze u privitku ovog ugovora i čine njegov sastavni dio.

Isporučitelj se obvezuje da prema uvjetima iz narudžbenice/ponude/troškovnika iz postupka jednostavne nabave i ovog Ugovora isporuči ugovorenu robu pod uvjetima ovog Ugovora.

Naručitelj se obvezuje ishoditi suglasnost Ministarstva znanosti i obrazovanja na ponudu Isporučitelja i ispostavljeni elektronički račun od strane Isporučitelja, s ciljem realizacije ovog Ugovora.

Članak 2.

Ugovorne strane utvrđuju vrijednost robe iz članka 1. ovog Ugovora u iznosu od \_\_\_\_\_\_\_\_\_ eura (slovima: \_\_\_\_\_\_\_\_), pri čemu PDV po stopi od 5% iznosi \_\_\_\_\_\_\_\_ eura (slovima: \_\_\_\_\_\_\_\_\_), odnosno sveukupna cijena s PDV-om iznosi \_\_\_\_\_\_\_eura (slovima: \_\_\_\_\_ ).

Članak 3.

Isporučitelj će ugovorene obveze za isporuku robe iz članka 1. ovog Ugovora izvršiti do 01. rujna 2023. godine.

Naručitelj prihvaća mogućnost da će u slučaju kašnjenja robe od strane nakladnika, Isporučitelj isporučiti Naručitelju u roku od sedam (7) dana od dana primitka te zakašnjele robe.

Završetkom isporuke robe smatra se dan potpisivanja Zapisnika o primopredaji/Otpremnice od strane Naručitelja sa naznakom imena i prezimena te funkcije/radnog mjesta potpisnika i ovjere pečatom.

Narudžbenica/Ponuda/Troškovnik Naručitelja sadrži točno određenu količinu predmeta nabave, kao i mjesto isporuke s navedenom adresom. Isporuka ugovorene robe vrši se na adresu: Osnovna škola Kloštar Podravski, 1. svibnja 50, 48 362 Kloštar Podravski.

Isporučitelj ima pravo na produženje roka u skladu sa mjerama utvrđenim aktima Ministarstva znanosti i obrazovanja ili Naručitelja, pojavom prirodnih nepogoda (potresi, poplave i sl.) ili uslijed drugih promjena koje utječu na isporuku robe iz članka 1., a koje se nisu mogle predvidjeti ustaljenim metodama (viša sila).

Isporučitelj je u obvezi zahtjev za produženje roka podnijeti Naručitelju u pisanom obliku bez odgađanja, a najkasnije u roku od osam (8) dana od dana saznanja za događaj zbog kojeg je bi spriječen izvršavati ugovorene obveze. Produženje roka za isporuku robe po ovom Ugovoru dat će se u pisanom obliku Aneksom ovom Ugovoru.

Članak 4.

Naručitelj se obvezuje da će robu iz članka 1. ovog Ugovora platiti nakon doznake Ministarstva znanosti i obrazovanja na račun Naručitelja i u roku od trideset (30) dana od datuma izdavanja elektroničkog računa doznakom na račun Isporučitelja IBAN \_\_\_\_\_\_\_\_\_\_\_\_\_\_\_ otvoren kod \_\_\_\_\_\_\_\_\_\_\_\_\_\_\_\_\_\_ .

Članak 5.

Naručitelj i Isporučitelj suglasno utvrđuju da povrat robe po ovom Ugovoru nije moguć obzirom da se radi o specifičnoj robi koja osim svojih karakteristika osjetljivosti podliježe i posebnim uvjetima od strane nakladnika udžbenika.

Članak. 6.

U periodu do izvršenja primopredaje, odgovornosti i rizik glede slučajne propasti, oštećenja ili gubitka robe iz članka 1. ovog Ugovora, snosi Isporučitelj.

Članak 7.

Naručitelj je obvezan Isporučitelju osigurati potrebne uvjete za nesmetano obavljanje isporuke.

Naručitelj je dužan uskladištiti primljenu robu na propisan način kako bi roba stigla krajnjim korisnicima bez ikakvih vidljivih odnosno skrivenih nedostataka uzrokovanih neadekvatnim skladištenjem.

Članak 8.

U slučaju da prilikom izvršenja ovog Ugovora bilo koja ugovorna strana bude obrađivala osobne podatke, dužna je pridržavati se odredbi pozitivnih propisa Republike Hrvatske.

Svaka strana će se pridržavati odredbi pozitivnih propisa vezano za osobne podatke, a predstavnici će biti upoznati da će njihovi osobni podaci biti obrađivani samo u svrhe iz ovog Ugovora.

Članak 9.

Ovaj se Ugovor ne može otkazati, ali može biti raskinut ako se jedna strana ne pridržava odredbi ovog Ugovora. U tom će slučaju strana čija su prava iz Ugovora povrijeđena pozvati drugu stranu na izvršenje svojih obveza u razumnom roku. U slučaju da druga strana ne ispuni svoju obvezu u danom roku niti opravda svoje ponašanje argumentacijom iz Ugovora, Ugovor se raskida pisanom izjavom na adresu iz Ugovora, upućenom zemljanim putem preporučenom pošiljkom.

Članak 10.

Za izvršenje međusobnih prava i obveza iz ovog Ugovora, ugovorne strane imenuju svoje predstavnike:

* za Naručitelja: Mirko Šandrovčan, ravnatelj, e-adresa: ured@os-klostar-podravski.skole.hr
* za Isporučitelja: \_\_\_\_\_\_\_\_\_\_\_\_\_\_\_\_\_\_\_, e-adresa: \_\_\_\_\_\_\_\_\_\_\_\_

Članak 11.

Eventualna sporna pitanja realizacije ovog Ugovora, ugovorne strane će rješavati sporazumno, a ako na taj način ne budu riješena tj. u slučaju sudskog spora ugovorne strane ugovaraju nadležnost suda u Zagrebu.

Odredbe ovog Ugovora izraz su volje ugovornih strana, te ga se iste odriču pobijati. Ovaj Ugovor stupa na snagu kada ga potpišu i ovjere pečatima obje ugovorne strane te važi do ispunjenja svih obveza ugovornih strana koje su njime preuzete.

Sastavnim dijelom ovog Ugovora smatraju se: Narudžbenica/Ponuda/Troškovnik.

Članak 12.

Ovaj Ugovor sastavljen je u četiri (4) istovjetna primjerka od kojih po dva (2) primjerka zadržava svaka od ugovornih strana.

 KLASA: 406-03/23-02/01

URBROJ: 2137-38-23-\_

Kloštar Podravski, \_\_\_\_\_\_\_ 2023. godine

 ZA ISPORUČITELJA: ZA NARUČITELJA:

 \_\_\_\_\_\_\_\_\_\_\_\_\_\_\_\_\_\_\_ Mirko Šandrovčan, dipl. ing.